Andesalat med bagte beder - Kunsten at lave mad
Man kan ikke sige december uden at sige and. Og vi elsker begge at spise and. Men nogle gange kan den traditionelle andesteg med kartofler og brun sovs godt blive en smule tung i det. Af den grund har vi forsøgt at bruge et lækkert andebryst i en anden sammenhæng, nemlig i en lækker andesalat med bagte beder og pære.
3 bolchebeder eller rødbeder
Skræl bolche-/rødbederne, og skær dem i mindre stykker. Kom dem op i en frysepose sammen med honning, balsamicoeddike og olie. Ryst posen godt, og fordel bederne i et ildfast fad. Tilbered dem i ovnen i ca. 30 minutter.
Rids skindet på andebrystet, og læg andebrystet med skindsiden ned af på en kold pande. Skru panden op på høj varme og steg andebrystet i ca. 3 minutter, indtil fedtet begynder at smelte. Skru varmen ned på middel, og steg andebrystet med skindsiden nedad i yderligere 9-10 minutter. Vend nu andebrystet med kødsiden nedad, og steg det i ca. 8 minutter (hvis du ønsker det rosa, længere hvis det skal være gennemstegt). Lad andebrystet trække i 5 minutter inden du skærer det i tynde skiver.